Managerul interimar al unității, as. univ. dr. Şerban Dragosloveanu, a oferit mai multe informații despre starea lui Florin Piersic. Potrivit specialistului, evoluția maestrului este „una bună”.
Florin Piersic a început deja mobilizarea cu cadrul de mers pe distanţe scurte
De asemenea, managerul a explicat că marele actor a început deja mobilizarea cu cadrul de mers pe distanţe scurte.
„Vă comunicăm faptul că, astăzi, domnul Florin Piersic a fost mutat din secţia ATI într-un salon din Compartimentul Septic al spitalului nostru. Evoluţia pacientului este bună, a început mobilizarea cu cadrul de mers pe distanţe scurte”, a transmis Spitalul Foişor, într-un comunicat semnat de as. univ. dr. Şerban Dragosloveanu.88 de ani
Amintim că actorul în vârstă de a fost transferat joia trecută la Spitalul „Foişor”.
Proteza de la genunchi a fost considerată sursa principală a infecţiei grave
Ulterior, i-a fost scoasă proteza de la genunchi, considerată sursa principală a infecţiei grave.
Infecția respectivă a determinat internarea acestuia la Spitalul Militar din Cluj, în urmă cu câteva zile.
Actorul a fost transferat și la Institutul Inimii din Cluj-Napoca, înainte de a ajunge la Institutul „Matei Balş” din Capitală.
„În urma investigaţiilor efectuate la spitalul nostru, având în vedere starea gravă a pacientului Florin Piersic, s-a constituit o echipă compusă din medici ortopezi, ATI, infectionişti şi medic cardiolog şi s-a decis efectuarea intervenţiei chirurgicale în regim de urgenţă. A fost extrasă proteza de genunchi, s-a practicat asanare extinsă şi implantarea unei proteze tip spacer cu caracter temporar, purtătoare de antibiotic. În prezent pacientul se află în secţia ATI, în stare stabilă”, a transmis anterior Spitalul Foişor.
Starea de sănătate a maestrului este în îmbunătățire continuă
Echipa medicală care îi supraveghează progresul a relatat despre evoluția sa favorabilă și despre modul în care se simte. Astfel, s-a aflat că starea de sănătate a lui Florin Piersic este în îmbunătățire continuă și reacționează pozitiv la tratament.
Evaluarea maestrului, efectuată în dimineața de 15.05.2024 de către echipa medicală, a indicat o evoluție lent favorabilă.
Medicii au menționat anterior că pacientul a început procedurile de kinetoterapie și recuperare medicală.
Amintim că actorul a fost adus la Spitalul „Foișor”, unde a fost supus unei intervenții chirurgicale pentru îndepărtarea protezei de la genunchi.
Un avion SMURD l-a transportat pe actorul în vârstă de 88 de ani de la Cluj-Napoca la București.